જીએસટીના માળખામાં જરુર્રી ફેરફાર કરવામાં ન આવતા તેની અસર ડાયમંડ ઇન્ડસ્ટ્રીમાં જોવા મળી છે, જેમાં ઈન્વર્ટેડ ડ્યૂટી સ્ટ્રક્ચરના કારણે ગત વર્ષ કરતા ઈમ્પોર્ટ અને એક્સપોર્ટના આંકડાઓમાં ધરખમ ફેરફારો જોવા મળી રહ્યા છે. આ ઘટાડારૂપી ફેરફારોથી ડાયમંડ ઇન્ડસ્ટ્રીને મોટું નુકશાન થઈ રહ્યું હોવાની પણ ચિંતા વ્યક્ત કરવામાં આવી છે. ટેક્સનેટના કારણે ડાયમંડના ઇમ્પોર્ટ-એક્ષ્પોર્ટના વેપારને મોટા પાયે અસર નોંધાઇ છે. જેમાં મે-2017ની સરખામણીએ મે-2018 દરમ્યાન ઇમ્પોર્ટ થયેલા રફ ડાયમંડ ઘટવાની સાથે પોલિશ્ડ ડાયમંડ એક્ષ્પોર્ટમાં પણ ઘટાડો થયો છે. ઉપરાંત નિરવ મોદી કાંડ બાદ કેન્દ્રીય બજેટમાં પોલિશ્ડ ડાયમંડ પર 2.5 ટકા ઇમ્પોર્ટ ડ્યુટી વધારી કુલ 5 ટકા કરતા રાઉન્ડ ટ્રીપિંગના કેસો પણ ઘટતાં ઇમ્પોર્ટેડ પોલિશ્ડ ડાયમંડમાં પણ 50 ટકાનો ઘટાડો નોંધાયો છે.